Tribina: Sakralna arhitektura kao otelotvorenje univerzalnih religijskih ideja
2023-02-22 19:00 - 20:30 (Europe/Belgrade) | Dom omladine Beograda, Makedonska 22, Beograd, Srbija
U sredu, 22. februara u 19 sati u Klubu Doma omladine Beograda, u okviru ciklusa tribina „Teologija i arhitektura” biće održana tribina pod nazivom „Sakralna arhitektura kao otelotvorenje univerzalnih religijskih ideja”.
Predavanje pod nazivom „Sakralna arhitektura kao otelotvorenje univerzalnih religijskih ideja“ teži da široj javnosti ukaže na polivalentnost religijskih fenomena ispoljenih kroz jedinstvene preobrazne simboličke oblike u arhitekturi, tumačeći njihove uticaje na označenje svetog mesta i sakralizaciju prostora, koji traju od nastanka prvih ljudskih zajednica do savremenog doba.
Ovo razmatranje podrazumeva istorijski osvrt na konkretizaciju i ispoljavanje religijskih ideja kroz arhitekturu, uključujući i arhitekonska ostvarenja drevnih naroda, religijske sisteme i sakralne komplekse sveta antike, judaizam i otelotvorenje svetosti, do predstavljanja spora i razlikovanja dogmatskih ideja ispoljenih kroz arhitektonsko stvaralaštvo istočnog i zapadnog hrišćanstva.
Sinteza arhitektonskih tradicija religijske arhitekture pokazuje raznolikost i bogatstvo kulturne baštine koja u osnovi poseduje jedinstvene praobrazne simboličke sisteme, predodređujće za trajanje i uzajamno poštovanje raznolikosti religijskog nasleđa širom sveta, bez obzira kojoj kulturi, geografskom području ili narodu pripadalo.

Predavač: dr Nevena Debljović Ristić, docent Arhitektonskog fakulteta UB
Uvodna reč: Sergej Beuk, urednik tribinskog programa Doma omladine Beograda
Moderira: Danijela Marković, Institut za studije kulture u hrušćanstva
